kardosdrur/scandi-wiki huggingface dataset:
Irlands geografi

Irlands geografi beskriver øen Irland, som ligger ved Atlanterhavet nordvest i Europa. Erosion fra havet har formet den oprevne vestlige kystlinje, som har mange øer, halvøer og bugter. Det vigtigste geografiske kendetegn ved Irland er den lavtliggende centrale slette omgivet af en ring af bjerge langs kysten. Det højeste bjerg er Carrauntuohill (irsk: Corrán Tuathail), som er 1.038 meter over havet. Der er flere større indsøer langs Irlands floder, med Lough Neagh som den største. Den længste flod i Irland er Shannon som er 340 km lang, fra udspringet i Cavan til udløbet i Atlanterhavet syd for Limerick.

Øen Irland er politisk delt mellem den selvstændige Republik Irland og Nordirland, (som er del af Det forenede kongerige Storbritannien og Nordirland) i nordøst. Øen har et totalt areal på 84.079 km², hvoraf 83 % (70.280 km²) tilhører republikken. Øen har kyst mod Atlanterhavet i nord og vest og syd. Mellem Irland og øen Storbritannien i øst, ligger det Irske Hav.

Referencer
VM i ishockey 1985

Verdensmesterskabet i ishockey 1985 var det 50. VM i ishockey, arrangeret af IIHF. For de europæiske hold gjaldt det samtidig som det 61. europamesterskab. Mesterskabet blev afviklet i tre niveauer som A-, B- og C-VM:

A-VM i Prag, Tjekkoslovakiet i perioden 17. april – 3. maj 1985.
B-VM i Fribourg, Schweiz i perioden 21. – 31. marts 1985.
C-VM i Megève, Chamonix og Saint Gervais, Frankrig i perioden 14. – 23. marts 1985.

Der var tilmeldt 24 hold til mesterskabet – det samme antal som sidste VM. De otte bedste hold spillede om A-VM, de otte næstbedste hold spillede om B-VM, mens de sidste otte hold spillede C-VM.

Sovjetunionen fik afbrudt sin stime på fem VM-titler i træk, for Tjekkoslovakiet udnyttede hjemmebanefordelen og vandt for sjette gang verdensmesterskabet foran Canada. De forsvarende sovjetiske VM- og OL-mestre måtte nøjes med bronzemedaljen. Sovjetunionen havde eller vundet den indledende runde suverænt, men i finalerunden for de fire bedste hold blev det overraskende til nederlag til både Tjekkoslovakiet og Canada. For Canada og USA, der sluttede som nr. 4, var holdenes placeringer de bedste VM-resultater i over 20 år.

En negativ overraskelse stod Sverige for, idet svenskerne ikke formåede at kvalificere sig til finalerunden men i stedet måtte se sig henvist til at spille i nedrykningsrunden. Sverige endte som nr. 6 – den dårligste svenske placering siden VM 1937 – og tabte endda begge kampe mod arvefjenden Finland.

Kampene mellem de europæiske hold i den indledende runde gjaldt som europamesterskab, og her sejrede Sovjetunionen foran Tjekkoslovakiet og Finland. Det var Sovjetunionens 23. EM-titel og den sjette i træk siden 1978.

1985
Ishockey i 1985
VM i ishockey 1986

Verdensmesterskabet i ishockey 1986 var det 51. VM i ishockey, arrangeret af IIHF. For de europæiske hold gjaldt det samtidig som det 62. europamesterskab. Mesterskabet blev afviklet i tre niveauer som A-, B- og C-VM:

A-VM i Moskva, Sovjetunionen i perioden 12. – 28. april 1986.
B-VM i Eindhoven, Holland i perioden 20. – 29. marts 1986.
C-VM i Puigcerda, Spanien i perioden 23. marts – 1. april 1986.

Der var tilmeldt 26 hold til mesterskabet – det højeste antal indtil da og to hold mere end ved VM året før. De otte bedste hold spillede om A-VM, de otte næstbedste hold spillede om B-VM, mens de sidste ti hold spillede C-VM. Det høje deltagerantal fik IIHF til at indføre D-VM året efter, så C-gruppen igen kunne komme til at bestå af otte hold.

Sovjetunionen blev suverænt verdensmester for 20. gang og gik ubesejret gennem turneringen (10 sejre i 10 kampe). Dermed overtog holdet Canadas rekord for flest VM-titler. Sølvmedaljerne gik til Sverige, mens Canada måtte nøjes med bronze. De forsvarende verdensmestre fra Tjekkoslovakiet endte skuffende på femtepladsen, hvilket var holdets dårligste resultat siden OL 1956.

Kampene mellem de europæiske hold i den indledende runde gjaldt som europamesterskab, og her sejrede Sovjetunionen foran Sverige og Finland. Det var Sovjetunionens 24. EM-titel og den syvende i træk siden 1978.

1986
Ishockey i 1986
Dear

Dear er et dansk rockband med Laust Sonne som frontfigur. Bandet blev etableret i 1999.

Historie 

Dear var oprindeligt tænkt som et soloprojekt fra Laust Sonnes side.
Dear udkom med debut-albummet "Nice Noizy Toys (To Scare The Ghosts Away)" i foråret 2001. I 2003 vendte han tilbage med "Billy B", navngivet efter en amerikansk Drag queen Billy Blondelle, som Laust Sonne mødte i Los Angeles. Ved udgivelsen af "Billy B" var Dear blevet et egentligt band.
Superheroes-forsanger og Junior Senior-producer Thomas Troelsen var co-producer på albummet "Billy B.".

Diskografi 
Nice Noisy Toys (To Scare The Ghosts Away) (album) (2001)
Billy B (album) (2003)

Rockgrupper fra Danmark
Arequipa (region)

Arequipa er en region i det sydvestlige Peru. Den grænser til Ica, Ayacucho, Cusco mod nord, Puno mod øst, Moquegua mod syd og Stillehavet mod vest. Hovedbyen hedder også Arequipa, Perus næststørste by.

Perus regioner
Lima (provins)

Provinsen Lima er beliggende i den centrale kyst i Peru og er den eneste provins, som ikke tilhører nogen af de 25 regioner. Hovedbyen er Lima, som også er landets hovedstad.

Perus provinser
Farmington (Utah)

Farmington er en amerikansk by og administrativt centrum for det amerikanske county Davis County i staten Utah. I 2004 havde byen et indbyggertal på .

Ekstern henvisning 
 Farmingtons hjemmeside (engelsk) 

Byer i Utah
Stuvning

Stuvning er en tilberedning af mad, hvor ingredienserne (kød, fisk og/eller grøntsager) koges langsomt i en væske. Væsken kan være vand, en suppe, mælk eller fløde. Hvis kød, fisk eller grøntsager steges sammen med mel før tilsætning af væsken, tales der om en mørk stuvning. Er ingredienserne ikke stegt først, er der tale om en lys stuvning. En stuvning kan være lavet med mel som jævning.

Madlavning
Gryderetter
High-Speed Downlink Packet Access

High-Speed Downlink Packet Access (HSDPA) er en 3G (tredjegenerations) mobiltelefon kommunikationsprotokol i High-Speed Packet Access (HSPA) familien, bedre kendt som 3.5, 3G+ eller turbo 3G, som tillader netværk baseret på Universal Mobile Telecommunications System (UMTS), at have højere hastigheder og kapacitet for dataoverførsler. Den nuværende udbredelse understøtter indgående hastigheder på 1,8; 3,6; 7,2; eller 14,0 Mbit/s. Højere hastigheder er tilgængelige med HSPA+, som tilbyder hastigheder på op til 42 Mbit/s i indgående hastigheder.

Kildehenvisninger 

Digital mobiltelefoni
Renault Laguna III

Renault Laguna III (type T) er den tredje og sidste modelgeneration af Renaults store mellemklassebil, Laguna.

Modelhistorie 
I oktober 2007 kom den tredje modelgeneration af Laguna på markedet. Modellen var udviklet i samarbejde med Nissan, og delte derved mange komponenter med Nissan Altima.

Udover combi coupé'en og den i marts 2008 introducerede stationcar Grandtour fandtes der også en coupé, som kom på markedet i november 2008 − den første siden den i 1985 udgåede Fuego. Prismæssigt ligger Laguna Coupé nær Alfa Romeo Brera og Peugeot Coupé 407. Karrosseriet på Coupé er kortere (-52 mm) og fladere (-40 mm) end combi coupé.

Modellen kunne fås med en nyudviklet 3,0-liters V6-dieselmotor med 173 kW (235 hk), som supplerede de allerede i Laguna II Phase 2 benyttede 2,0 dCi-motorer. Derved havde alle dieselmotorer, på nær 1,5 dCi, partikelfilter som standardudstyr. Benzinmotorprogrammet omfattede den fra Nissan 350Z kendte 3,5-liters V6-motor med 175 kW/238 hk, som også blev benyttet i Espace og Vel Satis. Derudover var der nye 2,0-litersmotorer med turbolader og direkte indsprøjtning, samt en 2,0-liters sugemotor med 103 kW (140 hk). Basismodellen kørte med en 1,6-liters benzinmotor med 81 kW (110 hk). V6-motorerne kunne kun fås til Coupé.

I udstyrsvarianten GT brugte Renault for første gang firehjulsstyring, hvilket muliggjorde en vendekreds på 10,3 meter. Baghjulene blev styret af en elektromotor og en ekstra sporstang.

Udstyrsvarianter 
 Emotion (tysk specialmodel med begrænset udstyr)
 Expression
 Dynamique
 Bose (specialmodel, ligesom Dynamique men med Bose-lydanlæg)
 Privilège (for Østrig)
 Exception
 Initiale
 GT
 Sportway (tysk specialmodel siden juli 2012)
 Monaco GP (kun bygget i 399 eksemplarer)
 Limited (specialserie introduceret i november 2014; afløste Expression og Dynamique)

Facelift 
I januar 2011 fik Laguna combi coupé og Grandtour et facelift, som medførte en let modificeret front og afmørkede baglygter.

Den modificerede Coupé kom i slutningen af februar 2012. Til nyhederne hørte sort tag og sorte sidespejle. Firehjulsstyringen var nu standardudstyr ligesom LED-dagkørelys.

Fra 2014 var den eneste version af Laguna, som officielt blev markedsført i Danmark, stationcarudgaven med 173 hk-dieselmotor og automatgear.

I juli 2015 blev produktionen af Laguna indstillet. Efterfølgeren Talisman kom på markedet tre måneder senere.

Tekniske data

Benzinmotorer

Dieselmotorer

Noter

Litteratur 
 Automobil Revue. Katalog 2008 og 2012 (på tysk og fransk).

Eksterne henvisninger 

3
Store mellemklassebiler
Stationcars
Coupéer
Forhjulstrukne biler
Biler introduceret i 2007
Biler fra 2000'erne
Biler fra 2010'erne
Renault Laguna

Renault Laguna var en stor mellemklassebil fra den franske bilfabrikant Renault. Den afløste i starten af 1994 den i foråret 1986 introducerede Renault 21.

Den første modelgeneration kom på markedet i starten af 1994. I første omfang fandtes den kun som combi coupé, mens en stationcar fulgte i efteråret 1995.

Den mellem foråret 2001 og efteråret 2007 byggede anden generation af Laguna var den første bil, som fik den højeste vurdering på fem ud af fem stjerner i Euro NCAPs kollisionstest. Den tredje generation kom på markedet i efteråret 2007.

Laguna blev bygget på Renaults fabrik i Sandouville ved Le Havre i Normandiet. Derudover blev Laguna Coupé fra efteråret 2010 også fremstillet i Segamut, Malaysia hos firmaet Tan Chong Euro Cars. Til Sydafrika blev Laguna Coupé produceret på Nissans fabrik i Rosslyn i et begrænset styktal på 100 eksemplarer pr. måned.

I sommeren 2015 ophørte produktionen af Laguna efter knap 22 år. Modellen blev i efteråret samme år afløst af efterfølgeren Talisman.

De enkelte generationer

Noter

Eksterne henvisninger
Gommern

Gommern er en mere end 1050 år gammel by i den sydvestlige del af Landkreis Jerichower Land i den tyske delstat Sachsen-Anhalt.

Geografi 
Gommern ligger ved Ehle, der er en biflod til Elben, med udstrakte skovområder mod sydøst. Gomeren ligger 16 km sydøst for Magdeburg og 31 km fra Burg.

1. januar 2005 blev følgende landsbyer indlemmet i kommunen:
 Dannigkow
 Dornburg
 Karith
 Ladeburg
 Leitzkau
 Menz
 Nedlitz
 Vehlitz
 Wahlitz
1. januar 2008 blev Prödel indlemmet.

Betydningsfulde personer 
 Samuel Hahnemann (1755-1843), der regnes for grundlægger af homøopatien, var fra 1782-1785 læge i amtet Gommern

Eksterne henvisninger
Ambidextrøs organisation

En ambidextrøs organisation er en organisation, der overkommer eksploitation- og eksploration-paradokset, dvs. en organisation som på samme tid er operationelt-nutidsrettet og innovativt-fremadrettet. Begrebet om den ambidextrøse organisation er blevet introduceret i Danmark af bl.a. professor i ledelse Steen Hildebrandt. Før dette har begrebet dog eksisteret "forklædt" bl.a. som continous innovation Boer, H, og blevet behandlet internationalt af f.eks. O'Reilley and Tushman i 2004 i artiklen "The ambidextrous organization".

Litteratur 
Hildebrandt, Steen: Hildebrandt hver dag! 365. Børsens Forlag. 2005.
Boer, H., and Gertsen, F. (2003). "From continuous improvement to continuous innovation: a (retro)(per)spective." International Journal of Technology Management, Inderscience Enterprises, Switzerland, 805-27.
O´Reilley and Tushman – Harv Bus Rev. 2004 Apr;82(4):74-81, 140.The ambidextrous organization.

O'Reilly CA 3rd, Tushman ML.

Eksterne henvisninger 
(link findes ikke mere) Den ambidextrøse organisation Ledelse mandag, mandag den 27. september 2004

Erhvervsøkonomi
Organisationsteori
Ledelse
Genthin

Genthin er en by i Landkreis Jerichower Land i i den tyske delstat Sachsen-Anhalt. Byen ligger ved Elben-Havel-Kanalen, øst for Elben og vest for Berlin, 50 km. nordøst for Magdeburg og 27 km. vest for Brandenburg an der Havel .

Bydele og landsbyer 
 Altenplathow
 Genthin Wald
 Fienerode
 Hüttermühle
 Mollenberg
 Mützel
 Parchen
 Wiechenberg
 Hagen
Automated Decision Systems

Automated Decision Systems er avancerede business intelligence-datasystemer, der er opbygget med henblik på at beslutninger kan uddelegeres. Indebærer risiko for manglende fleksibilitet, men giver mulighed for stærk fælles handlingsmønster i en organisation.

Eksterne henvisninger 
 
  Tom Davenport juli, 2007

Erhvervsøkonomi
Erhvervsliv
Organisationsteori
Ledelse
Elbe-Parey

Elbe-Parey er en enhedskommune bestående af syv landsbyer i den nordvestlige del af landkreis Jerichower Land i den tyske delstat Sachsen-Anhalt.

Geografi 
Elbe-Parey ligger mellem byerne Burg og Genthin og er 19 kilometer i retningen nord-syd, og op til 12 kilometer mellem øst og vest. Vestgrænsen af kommune dannes hovedsageligt af floden Elben; øst for, parallelt med Elben løber Elben-Havel-Kanalen. I sydøst hæver landskabet Fläming sig. I den østlige del af kommunen er der store skovområder. Højeste punkt er Derbensche Berg med 56,3 meter.

Kommuneinddeling 
Kommunen Elbe-Parey blev oprettet 1. september 2001 ved sammenlægning af de indtil da selvstændige kommuner:
Beckley (West Virginia)

Beckley er en by i den amerikanske delstat West Virginia. Byen har  indbyggere. 

Beckley er beliggende i Raleigh County og udgør det administrative centrum i county'et.

Referencer

Eksterne henvisninger 

 Beckleys hjemmeside (engelsk)

Byer i West Virginia
VM i ishockey 1987

Verdensmesterskabet i ishockey 1987 var det 52. VM i ishockey, arrangeret af IIHF. For de europæiske hold gjaldt det samtidig som det 63. europamesterskab. Mesterskabet blev afviklet i fire niveauer som A-, B-, C- og D-VM:

A-VM i Wien, Østrig i perioden 17. april – 3. maj 1987.
B-VM i Canazei, Italien i perioden 26. marts – 5. april 1987.
C-VM i København, Danmark i perioden 20. – 29. marts 1987.
D-VM i Perth, Australien i perioden 13. – 20. marts 1987.

Der var tilmeldt 28 hold til mesterskabet – det højeste antal indtil da og to hold mere end ved VM året før. Derfor blev der fra dette år for første gang indført et fjerdebedste niveau: D-VM. De otte bedste hold spillede om A-VM, de otte næstbedste hold spillede om B-VM, de næste otte spillede C-VM, mens de sidste fire hold, herunder VM-debutanterne New Zealand og Hong Kong, spillede D-VM.

Sverige blev verdensmester for fjerde gang på bedre målforskel end Sovjetunionen, som vandt sølv. Bronzemedaljerne gik til Tjekkoslovakiet. Sveriges VM-titel var holdets første siden VM 1962, men det var den første titel vundet ved et VM med hele verdenseliten tilstede. De tidligere titler var blevet vundet ved mesterskaber, hvor et eller flere af topholdene havde meldt afbud.

Kampene mellem de europæiske hold i A-VM's indledende runde gjaldt som europamesterskab, og her sejrede Sovjetunionen foran Tjekkoslovakiet og Finland. Det var Sovjetunionens 25. EM-titel og den ottende i træk siden 1978.

1987
Ishockey i 1987
VM i ishockey 1989

Verdensmesterskabet i ishockey 1989 var det 53. VM i ishockey, arrangeret af IIHF. For de europæiske hold gjaldt det samtidig som det 64. europamesterskab. Mesterskabet blev afviklet i fire niveauer som A-, B-, C- og D-VM:

A-VM i Stockholm og Södertälje, Sverige i perioden 15. april – 1. maj 1989.
B-VM i Oslo og Lillehammer, Norge i perioden 30. marts – 9. april 1989.
C-VM i Sydney, Australien i perioden 18. – 29. marts 1989.
D-VM i Geel og Heist, Belgien i perioden 16. – 21. marts 1989.

Der var tilmeldt 29 hold til mesterskabet – det højeste antal indtil da og ét hold mere end ved sidste VM. De otte bedste hold spillede om A-VM, de otte næstbedste hold spillede om B-VM, de næste otte spillede C-VM, mens de sidste fem hold spillede D-VM.

Sovjetunionen blev verdensmester for 21. gang ved at vinde alle sine ti kampe. Sølvmedaljerne blev vundet af Canada, mens bronzemedaljerne gik til Tjekkoslovakiet. 

Kampene mellem de europæiske hold i A-VM's indledende runde gjaldt som europamesterskab, og her sejrede Sovjetunionen foran Tjekkoslovakiet og Sverige. Det var Sovjetunionens 26. EM-titel og den niende i træk siden 1978.

1989
Ishockey i 1989
Colliers Classic

Colliers Classic er et endagscykelløb som bliver kørt i Århus. Løbet bliver traditionen tro kørt dagen efter Grand Prix Herning. Det er et – efter danske forhold – forholdsvis kuperet løb. Selvom det ikke er betragtet som kuperet med internationale øjne er løbet aldrig blevet afgjort i en massespurt indtil 2007 hvor Juan José Haedo vandt løbet. Løbet bliver afsluttet med nogle omgange i Århus, som godt kunne give anledning til en massespurt.

Løbet anses for lige så hårdt som Grand Prix Herning selvom løbet ikke er nær så teknisk krævende, er det til gengæld meget mere hårdt på grund af dens bakker.

Vindere igennem tiden 

Cykelløb i Danmark
Etableret i 1997
Phenom

Phenom er et mærke af processorer til personlige computere fra AMD, som er delt ind i Phenom og Phenom II familierne. Processorene laves med både 2, 3 og 4 separate kerner. Phenom II har et betydeligt mindre strømforbrug end Phenom ved både ubenyttet og fuldt belastet system. Følgende ses de væsentligste forskelle imellem de to familier.

Phenom 
 Clock frekvens: 1.8 GHz til 2.6 GHz.
 Hukommelse: DDR2 RAM.
 Processor sokkel: Socket AM2+.
 Fabrikationsskala: 65 nm.

Phenom II 
 Clock frekvens: 2.5 GHz to 3.4 GHz.
 Hukommelse: DDR3 og DDR2 RAM.
 Processor sokkel: Socket AM3 og AM2+.
 Fabrikationsskala: 45 nm.

Kilder 

X86 mikroprocessorer
AMD
Machine vision

Machine vision er anvendelsen af computer vision i industriel sammenhæng, eksempelvis indenfor produktion — til varetagelse af opgaver som kvalitetskontrol, pick-and-place og/eller proceskontrol. 

Emne som machine vision beskæftiger sig med er kamera og framegrabber, belysning, linser og optiske grundbegreber, billedprocessering og software.

Henvisninger 
 Simon Bøgh, Mads Hvilshøj, Christian Myrhøj, Jakob Stepping, (2007) MachineVision – teori og praksis, studenterprojektrapport, Aalborg Universitet.
 Gratis litteratur i henhold til essentielle aspekter indenfor Machine Vision

Kunstig intelligens
VM i ishockey 1990

Verdensmesterskabet i ishockey 1990 var det 54. VM i ishockey, arrangeret af IIHF. For de europæiske hold gjaldt det samtidig som det 65. europamesterskab. Mesterskabet blev afviklet i fire niveauer som A-, B-, C- og D-VM:

A-VM i Bern og Fribourg, Schweiz i perioden 16. april – 2. maj 1990.
B-VM i Lyon og Megève, Frankrig i perioden 29. marts – 8. april 1990.
C-VM i Budapest, Ungarn i perioden 28. marts – 8. april 1990.
D-VM i Cardiff, Storbritannien i perioden 20. – 25. marts 1990.

Der var tilmeldt 28 hold til mesterskabet – ét hold færre end ved VM året før. De otte bedste hold spillede om A-VM, de otte næstbedste hold spillede om B-VM, de næste ni spillede C-VM, mens de sidste tre hold spillede D-VM. DDR spillede sin sidste VM-turnering, så der var ingen nedrykning fra B-, C- og D-gruppen.

Sovjetunionen blev verdensmester for 22. gang. I finalerunden vandt holdet alle tre kampe klart. Sølvmedaljerne blev vundet af Sverige på bedre målforskel end Tjekkoslovakiet, som måtte nøjes med bronzemedaljerne. 

Kampene mellem de europæiske hold i A-VM's indledende runde gjaldt som europamesterskab, og her sejrede Sverige foran Sovjetunionen og Tjekkoslovakiet. Det var Sveriges 10. EM-titel og svenskerne stoppede dermed Sovjetunionens stime på ni EM-titler i træk i perioden 1978-1989.

1990
Ishockey i 1990
Isop

Isop (Hyssopus) er en slægt med 10-12 arter, som vokser i Nordafrika, Mellemøsten, Centralasien samt Syd- og Centraleuropa. Det er stauder eller dværgbuske med stedsegrønt, læderagtigt løv og uregelmæssige læbeblomster. Frugterne er kapsler med få frø. Her omtales kun den ene art, som dyrkes i Danmark.

I ældre ordbøger ses (også) formen ysop.

 Ægte Isop (Hyssopus officinalis)

Referencer 

Læbeblomst-familien
Krydderurter
Alberto Paloschi

Alberto Paloschi (født 4. januar 1990 i Chiari, Italien) er en italiensk fodboldspiller, som er angriber for SPAL, udlejet fra Atalanta.

Karriere 
Paloschi begyndte sin professionelle karriere i AC Milan den 20. december 2007 i holdets første ottendedelsfinale i Coppa Italia mod Catania, hvor han scorede et enkelt mål. I returopgøret den 16. januar 2008 scorede han desuden igen. 

Han debuterede i Serie A den 10. februar mod Siena, da han kom ind i stedet for Serginho. Paloschi scorede kampens eneste mål ved hans første berøring 19 sekunder efter, at han var kommet på banen.

19. februar 2008, scorede han i Milans 1-2 nederlag til Fiorentina på San Siro.

Referencer

Eksterne henvisninger 

Fodboldspillere fra AC Milan
Fodboldspillere fra Italien
Fodboldspillere fra Genoa C.F.C.
Fodboldspillere fra A.C. ChievoVerona
Håkan Nyblom

Håkan Erik Nyblom (født 26. november 1981 i Vaasa i Finland) er en tidligere bryder. Han og tvillingebroderen Anders blev født i Finland, men har igennem sin karriere stillet op for Danmark, hvor brødrene var aktive i 55 kg-klassen (fjervægt). Brødrene var tilknyttet Herning Brydeklub. Han har fra 2005 været trænet af Jarek Pzyara og Szymon Kogut

Håkan Nyblom deltog ved Sommer-OL 2004, hvor han blev nr. otte. Ved EM i 2008 i Tampere, Finland, vandt han bronze og blev dermed den første danske medaljevinder ved et EM siden 1937. Ved VM i 2009 vandt han bronze efter at have tabt til Hamid Sourian i semifinalen. Han deltog tillige ved OL i London 2012, hvor han slog Fouad Fajari fra Marokko og Kohei Kasegawa fra Japan og kvalificerede sig til semifinalen. Her tabte han til Hamid Mohammad Soryan Reihanpour fra Iran og tabte siden også bronzekampen mod ungarske Peter Modos.

Referencer

Eksterne henvisninger 

 

Brydere fra Danmark
Olympiske brydere fra Danmark
Personer fra Finland
Deltagere for Danmark ved sommer-OL 2004
Deltagere for Danmark ved sommer-OL 2012
Slangetunge-ordenen

Slangetunge-ordenen (Ophioglossales) er monotypisk og har kun én familie, den nedennævnte.

 Slangetunge-familien (Ophioglossaceae)

Bregner
Planteordener